Wolfgang Friedmann

Wolfgang Gaston Friedmann (1907 m. sausio 25 d. Berlyne, Vokietija – 1972 m. rugsėjo 20 d. Niujorke, JAV) – vokiečių ir amerikiečių teisininkas, teisėtyrininkas tarptautininkas, tarptautinės ūkinės teisės specialistas, Kolumbijos universiteto profesorius. Jo vardu yra pavadintas apdovanojimas (Wolfgang Friedmann Memorial Award), skiriamas už ypatingus nuopelnus tarptautinėje teisėje.

 Biografija 
Augo Vokietijoje. 1930 m. Berlyno Humboltų universitete baigė teisę.

Pradžioje advokatas, nuo 1933 m. teisėjas (darbo teisme). Naciams atėjus į valdžią atleistas. 1934 emigravo į Londoną, įgijo Jungtinės Karalystės pilietybę. 1936 m. teisės magistras (LL. M.). 1947 m. apgynė disertaciją, teisės mokslų daktaras. Specializacija – tarptautinė teisė. Dėstė Londono universitete. Melburno, Toronto universitetų profesorius.

1937 m. vedė. Susilaukė 3 sūnų.

 Bibliografija 
 Legal Theory. Stevens & Sons, London 1953
 The Changing Structure of International Law. Columbia University Press, New York 1964
 Joint International Business Ventures in Developing Countries: Case Studies and Analyses of Recent Trends. Columbia University Press, New York 1971

 Literatūra 
 John N. Hazard, Louis Henkin, Oliver J. Lissitzyn: In Memoriam: Wolfgang Gaston Friedmann 1907-1972. In: The American Journal of International Law. 67(1)/1973, American Society of International Law, S. 102–103, 
 William J. McGill, John V. Lindsay, Michael I. Sovern, David W. Heleniak, Philip C. Jessup, Harry W. Jones: Memorial Service for Professor Wolfgang G. Friedmann, September 25, 1972. In: Columbia Law Review. 72(7)/1972. Columbia Law Review Association, Inc., S. 1136–1146, 

Kategorija:Jungtinės Karalystės teisės mokslininkai
Kategorija:JAV teisės mokslininkai
Kategorija:teisėtyrininkai tarptautininkai
Kategorija:Vokietijos teisėjai